В стаята има един огромен слон, наречен икономика.
Да започнем да говорим за това.
Исках да ви дам картина на настоящото състояние на икономиката.
Тя е зад мен.
(Смях)
Но, разбира се, трябва да помним това.
Онова, за което трябва да мислите е,
когато танцувате в пламъците, какво следва?
Ще се опитам през следващите 17 минути и половина
да говоря първо за пламъците...
къде сме в икономиката -
а после ще взема три тенденции,
проявили се в ТЕД през последните 25 години
и които ще се проявят на тази конференция,
и ще се опитам да ги събера заедно.
Ще се опитам и да ви дам усещане за онова какво представлява крайният рестарт.
Тези три тенденции са
способността да се проектират клетки,
способността да се проектират тъкани
и роботи.
Някак всичко това ще има смисъл.
Но както и да е, да започнем с икономиката.
Има два наистина големи проблема, които все още стоят там.
Единият е упражняването на влияние.
Проблемът с упражняването на влияние е,
че то придава този вид на финансовата система на САЩ.
(Смях)
Една нормална търговска банка има девет до десет пъти упражняване на влияние.
Това означава, че за всеки долар, който внасяте, тя дава заеми около девет или десет.
Една нормална инвестиционна банка не е депозитна банка,
а инвестиционна банка;
тя има 15 до 20 пъти.
Оказва се, че Б на А през септември е имала 32 пъти.
А приятелската "Ситибанк" е имала 47 пъти."
Опс.
Това означава, че всеки лош кредит става 47 пъти по-лош.
И това, разбира се, е причината всички вие
да правите такива щедри и чудесни дарения
на тези добри хора.
Като се замислите за това,
трябва да се зачудите: тогава за какъв дявол са ви банки сега?
(Смях)
Положението не е розово.
Междувременно правителството се държи като Дядо Коледа.
Обичаме Дядо Коледа, нали?
Но проблемът с Дядо Коледа е,
като погледнете мандатното харчене на онова, което правят тези хора,
при това обещаващи хора,
се оказва, че през 1967 г. 38 процента от онова,
което наричаме "пълномощия", е било мандатно харчене.
А към 2007 г. е било 68 процента.
Не се е смятало, че ще стигнем до 100 процента горе-долу до 2030 г.
Само дето сме били тъй заети да даваме трилион тук и трилион там,
че сме изтеглили тази дата на изчисление напред
до около 2017 г.
И сме смятали, че ще можем да прехвърлим тези дългове на децата си,
но познайте какво?
Ние ще започнем да плащаме на тях.
А проблемът с тези неща е - сега, когато идва датата на законопроекта,
се оказва, че Дядо Коледа не е чак толкова симпатичен през лятото.
Нали?
(Смях)
Ето някои съвети от един от най-големите инвеститори в Съединените щати.
Този човек управлява Китайската инвестиционна корпорация.
Той е главният купувач на бонове от държавната хазна на САЩ.
Даде интервю през декември.
Ето първия му съвет.
А ето и втория му съвет.
Между другото,
китайският министър-председател повтори това в Давос миналата неделя.
Тези неща стават толкова сериозни,
че ако не почнем да обръщаме внимание на дефицита,
в крайна сметка ще изгубим долара.
А тогава всички залози отпадат.
Нека ви покажа как изглежда.
Мисля, спокойно мога да кажа,
че съм единственият трилионер в тази зала.
Това е една актуална полица.
На стойност 10 трилиона долара.
Единственият проблем с тази полица е, че всъщност не струва особено много.
Беше осем долара миналат седмица, четири долара тази седмица,
един долар следващата седмица.
Това се случва с валутите, когато не заставаш зад тях.
Затова следващия път, когато някой толкова симпатичен се покаже на прага ви -
понякога това създание се нарича Крайслер, понякога Форд, а понякога... както си искате,
просто трябва да кажете "не".
И трябва да започнете да прогонвате една дума, наречена "пълномощно".
Причината да се налага да го направим в кратък срок
е, че току-що ни свършиха парите в брой-
Ако погледнете федералния бюджет, ето как изглежда той.
Оранжевият резен е предоставен по усмотрение.
Всичко друго е мандатно.
Няма значение, дори да отрежем мостовете до Аляска, в цялостната схема на нещата.
Затова трябва да започнем да мислим
за запушване на медицинските ни харчове,
защото това е чудовище, което просто ще изяде целия бюджет.
трябва да започнем да мислим за това да молим хората
да се пенсионират малко по-късно.
Ако си на 60 или 65, се пенсионираш навреме.
Пенсионният ти план тъкмо влиза в действие.
Ако си на 50 до 60, искаме да работите още две години.
Ако сте под 50, искаме да работите още четири години.
Причината това да е разумно е,
че когато на бабите и дядовците ви са били дадени социални осигуровки,
са ги получили на 65 и се е очаквало да ги получават до 68.
68 днес е млада възраст.
Трябва също да орежем военните с около три процента на година.
Трябва да ограничим други мандатни разходи.
Трябва да престанем да вземаме толкова много назаем,
защото иначе лихвата ще изяде целия пай.
И в крайна сметка ни трябва по-малко правителство.
Ако не започнем да променяме тази тенденция,
ще изгубим долара
и ще започнем да изглеждаме като Исландия.
Разбирам какво мислите.
Това ще се случи, когато адът замръзне.
Но да ви припомня, че този декември наистина валя сняг във Вегас.
(Смях)
Ето какво се случва, ако не се заемеш с тези неща.
Япония имаше фискална криза с недвижимите имоти
в края на 80-те години.
Нейните 225 най-големи фирми днес
струват една четвърт от онова, което са били преди 18 години.
Ако не оправим това сега,
как ще ви хареса да видите Дау 3500 през 2026-та?
Защото това е последицата от несправянето с тези неща.
Освен ако искате този човек
да стане не само главен финансист на Флорида, а на Съединените щати,
най-добре да работим по въпроса.
Това е в кратък срок. Това е частта с пламъците.
Това е финансовата криза.
Точно зад финансовата криза има една втора и по-голяма вълна,
за която трябва да говорим.
Тази вълна е много по-голяма, много по-мощна
и това е, разбира се, вълната на технологията.
Наистина важното в това е,
че докато режем, трябва също и да растем.
Между другото, защото начинаещите компании
са 0,02 процента от БВП инвестициите на САЩ,
а те са около 17,8 процента от резултата.
Групи като тази, в тази зала, които генерират бъдещето на икономиката на САЩ.
Това трябва да продължим да отглеждаме.
Не трябва да продължаваме да отглеждаме тези мостове заникъде.
Да включим един автор на романи в този разговор.
Ето къде се събират тези три тенденции.
Ето къде способността да се проектират микроби,
способността да се проектират тъкани
и способността да се проектират роботи
започват да водят към рестарт.
Нека да повторя някои от нещата, които видяхте.
Крейг Вентър се появи миналата година
и ви показа първата напълно програмируема клетка, която се държи като хардуер,
в която може да се вмъква ДНК и да се развива като различен вид.
Паралелно хората в Масачусетския технологичен институт
са изграждали стандартен регистър на биологични части.
Мислете за него като "Рейдио Шак" на технологията.
Може да излезеш и да си вземеш протеини, РНК, ДНК, каквото и да е.
И да започнеш да изграждаш нещо-
През 2006-та събрали ученици от гимназия и студенти в колеж
и започнали да изграждат тези малки странни създания.
Просто случайно се оказали живи, вместо монтажни дъски.
Ето едно от първите неща, които изградили.
Клетките имат този цикъл.
Първо не растат.
После растат експоненциално.
После спират да растат.
Студентите искали начин да се преценява в кой стадий са.
Затова проектирали тези клетки така,
че когато растат в експоненциалната фаза,
да миришат на голтерия.
А щом спирали да растат, да миришат на банани.
Можело много лесно да се прецени кога експериментът е успешен
и кога не, и в коя фаза бил.
Станало малко по-сложно две години по-късно.
Събрали се 21 страни. Дузини екипи.
Започнали да се състезават.
Екипът от университета "Райс" започнал да проектира субстанцията в червеното вино,
която прави червеното вино полезно,
като съставка на бирата.
Значи, вземаш ресвератрол и го слагаш в бирата.
Разбира се, един от съдиите броди наоколо и казва:
"Уау! Бира, помагаща срещу рак! Значи съществува Бог."
(Смях)
Екипът от Тайван бил малко по-амбициозен.
Опитали се да проектират бактерии по такъв начин,
че да действат като бъбреци.
Преди четири години ви показах тази снимка.
Хората охкаха и ахкаха,
защото Клиф Тейбин беше успял да отгледа допълнително крило на едно пиле.
Беще нещо страхотно тогава.
Но сега, за да преминем от бактериално проектиране към тъканно проектиране,
да ви покажа какво се случи през този период от време.
Преди две години видяхте това създание.
Почти изчезнало животно от Ксочимилко, Мексико,
наречено аксолотл,
което може да регенерира крайниците си.
Може да се замрази половината му сърце. Израства отново.
Може да замразите половината му мозък. Израства отново.
Почти като да напуснеш Конгреса.
(Смях)
Но сега не се налага да имаш самото животно, за да регенерира,
защото може да се изграждат клонирани миши кътници в лабораторни съдове.
А, разбира се, щом може да се изграждат миши кътници в лабораторни съдове,
може да се отглеждат и човешки кътници в лабораторни съдове.
Това не трябва да ви изненадва, нали?
Искам да кажа, човек се ражда без зъби.
Даваш всичките си зъби на феята на зъбките.
Отново ти израства комплект зъби.
Но после, ако изгубиш един зъб от този втори комплект,
те не израстват отново, освен ако си адвокат.
(Смях)
Разбира се, за повечето от нас,
знаем как да отглеждаме зъби и затова можем да вземем възрастни стволови зъби,
да ги сложим върху биодеградируема плесен, отново да отгледаме зъб
и просто да го имплантираме.
Можем да го правим и с други неща.
Една испанка, умираща от туберкулоза, е имала донорска трахея,
взели всички клетки от трахеята,
напръскали този хрущял с нейни стволови клетки.
Отгледала своя собствена трахея
и 72 часа по-късно тя била имплантирана.
Сега тича наоколо с децата си.
Това става в лабораторията
където той отглежда уши за ранени войници,
отглежда също и пикочни мехури.
Сега има девет жени, разхождащи се из Бостън
с отгледани наново пикочни мехури,
което е далеч по-приятно от това да се разхождаш с цял куп пластмасови торбички
през остатъка от живота си.
Става някак скучно, нали?
Искам да кажа, разбирате накъде бия.
Но става по-интересно.
Миналата година тази група успяла да вземе всички клетки от едно сърце,
оставяйки само хрущяла.
После напръскали стволови клетки върху това сърце, от мишка.
Тези стволови клетки се самоорганизирали, и сърцето започнало да бие.
Животът се случва.
Това може да е един от решителните трудове.
Направено е в Япония и САЩ, публикувано по същото време
и рестартирало кожни клетки в стволови клетки, миналата година.
Това означава, че може да се вземе ето това тук
и да се превърне в почти всичко във вашето тяло.
Това става обичайно, движи се много бързо,
движи се на цяла серия места.
Трета тенденция: роботи.
Онези от нас на определена възраст са израстнали с очакването, че досега
ще имаме робота Роузи от "Джетсънс" в къщи..
А имаме само "Румба".
(Смях)
Мислехме също, че този робот ще ни предупреждава за опасност.
Не се случи.
А това бяха роботи, проектирани за плосък свят, нали?
Роузи кара кънки наоколо,
а другият тичаше по плоски нишки.
Ако нямаш плосък свят, това не става,
поради което роботите, които проектираме днес, са малко по-различни.
Това е "Голямото куче" на "Бостън Дайнамикс".
И е възможно най-близкото до физически Тюрингов тест.
Така - да ви припомня, Тюрингов тест е онзи, при който имаш стена,
говориш на някого от другата страна на стената
и когато не знаеш дали това нещо е човек или животно -
тогава компютрите са достигнали човешка интелигентност.
Това не е Тюрингов тест за интелигентност,
но е възможно най-близкото до физически Тюрингов тест.
Тези неща се движат много бързо,
а между другото, това нещо може да носи около 350 паунда тегло.
Това не са единствените интересни роботи.
Има също и мухи, с размер на мухи,
които се правят от Робърт Уд в Харвард.
Има Стикиботове, които се правят в Станфорд.
А като се съберат тези неща заедно,
като се съберат клетките, проектирането на биологична тъкан и механиката заедно,
започват да възникват някои наистина странни въпроси.
На последната олимпиада този господин,
поставил няколко световни рекорда на Специалната олимпиада,
се е опитал да се състезава на нормалната олимпиада.
Единственият проблем с Оскар Писториъс
е, че е роден без кости в долната част на краката си.
Той е влязъл с около секунда квалификация.
Водил дело, за да му разрешат да се състезава
и спечелил процеса,
но не се квалифицирал по време.
Бас държа, че на следващата олимпиада Оскар, или един от наследниците на Оскар,
ще постигне времето.
А две или три олимпиади след това ще са непобедими.
Със събирането на тези три тенденции, докато мислите какво означава
за хора, които са напълно глухи, които сега могат да започнат да чуват -
искам да кажа, помните еволюцията на слуховите апарати, нали?
Вашите баби и дядовци са имали онези огромни конуси,
после родителите ви са имали едни странни кутии,
грачещи произволно по време на вечеря,
а сега имаме тези малки пъпки, които никой не вижда.
Сега има кохлеарни импланти,
които влизат в главите на хората и позволяват на глухите да започнат да чуват.
Сега те не могат да чуват толкова добре като вас и мен.
Но до 10 или 15 машинни поколения ще могат,
а това са машинни поколения, не човешки поколения.
Около две или три години, след като могат да чуват толкова добре като вас и мен,
те може би ще могат да чуват как пеят прилепите, как говорят китовете,
как говорят кучетата и други типове тонални скали.
Ще могат да фокусират слуха си,
ще могат да повишават сензитивността да понижават сензитивността,
да правят серия неща, които ние не можем.
Същото се случва и с очите.
Това е една група в Германия, която започва да проектира очи,
така че хората, които са слепи, да могат да започнат да виждат тъмно и светло.
Много примитивно.
Ще могат да виждат и форма.
Ще могат да виждат цвят, после ще могат да различават при виждане,
а един ден ще виждат толкова добре като вас и мен.
Година-две след това ще могат да виждат в ултравиолетово,
ще могат да виждат в инфрачервено, ще могат да фокусират очите си,
ще могат да влизат в микрофокус.
Ще правят неща, които ние с вас не можем.
Всички тези неща се събират
и е особено важно да се разбере,
докато се безпокоим за пламъците на настоящето,
да държим бъдещето под око.
Разбира се, бъдещето гледа 200 години назад,
защото следващата седмица е 200-та годишнина от рождението на Дарвин.
И 150-тата годишнина от публикуването на "Произходът на видовете".
Дарвин, разбира се, твърди, че еволюцията е естествено състояние.
Тя е естествено състояние при всичко живо, включително хоминидите.
Всъщност е имало 22 вида хоминиди,
които са били наоколо, еволюирали са, бродили са на различни места,
изчезвали са.
Обичайно е за хоминидите да еволюират.
И това е причината, докато разглеждаш хоминидната фосилна документация,
еректус, хайделбергенсис, флоресиенсис, неандерталци
и хомо сапиенс, всички се застъпват.
Обичайното състояние на нещата е да има застъпващи се версии на хоминиди,
а не една.
А докато мислите за последиците от това,
ето кратка история на вселената.
Вселената е била създадена преди 13,7 милиарда години,
а после са създадени всички звезди, всички планети,
всички галактики, всички Млечни пътища.
После Земята е била създадена преди около 4,5 милиарда години,
после се е появил живот преди около четири милиарда години,
после са се появили хоминиди преди около 0,006 милиарда години,
а после идва нашата версия на хоминидите преди около 0,0015 милиона години.
Та-дааа!
Може би причината за създаването на вселената,
всички галактики, всички планети, цялата енергия,
цялата тъмна енергия и всички останали неща
е да се създаде онова, което е в тази зала.
А може би не.
Това би била леко арогантна гледна точка.
(Смях)
Е, ако не това е целта на вселената, тогава какво следва?
(Смях)
Мисля, че онова, което ще видим, е различен вид хоминид.
Мисля, че ще преминем от хомо сапиенс към хомо еволутис.
И мисля, че това няма да се случи чак след 1000 години.
Смятам, че повечето от нас ще го зърнат,
а нашите внуци ще започнат да живеят с него.
А хомо еволутис събира заедно тези три тенденции
в един хоминид, който поема пряк и съзнателен контрол
над еволюцията на своя вид и на други видове.
Това, разбира се, ще бъде крайният рестарт.
Много благодаря.
(Аплодисменти)